น้ำท่วม!ธปท.ลดจีดีพีปี54เหลือ 2.6%
พิษน้ำท่วม! แบงก์ชาติปรับลดจีดีพีทั้งปีเหลือ 2.6% จาก 4.1%
28 ต.ค. 2554

พิษน้ำท่วม! แบงก์ชาติปรับลดจีดีพีทั้งปีเหลือ 2.6% จาก 4.1%
นายไพบูลย์ กิตติศรีกังวาน ผู้ช่วยผู้ว่าการธนาคารแห่งประเทศไทย (ธปท.) กล่าวว่า แบงก์ชาติได้ปรับลดอัตราการขยายตัวเศรษฐกิจหรือจีดีพีปีนี้เหลือ 2.6% จากเดิมที่คาดการณ์ อยู่ที่ 4.1% ซึ่งการประมาณการครั้งนี้ ได้รวมสถานการณ์อุทกภัยจนถึงวันที่ 19 ตุลาคม เเต่หลังจากนั้น ยังไม่ได้รวมเหตุการณ์สำคัญที่เกิดขึ้น หมายถึงยังไม่ได้รวมน้ำท่วมที่กระจายวงกว้างที่กระทบต่อพื้นที่สำคัญ ได้เเก่ น้ำท่วมในกรุงเทพมหานคร น้ำท่วมในย่านอุตสาหกรรมบางกะดี รวมถึงความเสี่ยงที่อาจมีต่อน้ำท่วมในฝั่งนิคมอุตสาหกรรมตะวันออก 
"สถานการณ์น้ำวมอาจยาวนาน เเละรุนเเรงกว่าที่ประเมินไว้  ซึ่งแบงก์ชาติจะพิจารณาอีกครั้งในปลายเดือนพฤศจิกายน  ขณะนั้นคงเห็นภาพชัดกว่านี้  เเต่อย่างไรก็ จีดีพีไตรมาส 4 ปีนี้ เมื่อเทียบไตรมาส 3 คาดว่าติดลบ 1.9% เเต่หากเหตุการณ์ยืดเยื้อกว่านี้จีดีพีไตรมาส 4 ก็อาจติดลบมากกว่านี้" นายไพบูลย์  กล่าว